Tutlayt tamaziɣt d tutlayt n Tefriqt n Ugafa, d tutlayt tebḍa d tintaliyin ; tanegarut-a, bḍant d timeslayin. Aya d ayen yeǧǧan amawal-is ad yettemxilif seg temnaḍt ɣer tayeḍ deg waṭas n taɣulin. Telḥa-d s timawit acḥal n leqrun, i tizi n wass-a, tuɣal d tunṣibt maca ur tesεi ara asegzawal i d-yejmεen amawal i icerken akk wid i tt-yettutlayen. Xas akken leqdic fell-as deg taɣult n tseknawalt d iberraniyen i t-yebdan aṭas aya, imi amseknawal amezwaru i dixedmen asegzawal s tmaziɣt d “Jean Michel de Venture de Paradis” deg useggas n 1844 s uzwel “Grammaire et dictionnaire abrégés de la langue berbére”, yerna tuget n yifarisen i dssufɣen d isinutlayanen “Tafransist-Tamazi$t/ Tamazi$t-Tafransist”, armi d aseggas n 2000 i d-yeffeɣ usegzawal aynutlayan sɣur “Ahmed Haddachi” ; maca leqdic aseknawalan fell-as mazal yettkemmil ɣer wass-a, imi imseknawalen sεan lebɣi ad snernin ifarisen aynutlayanen akken ad tenneḥraz tutlayt.